== Ærkebiskop ==
I [[1532]] rejste Cranmer til [[Tyskland]] i diplomatisk ærinde. Her blev han ven med [[Andreas Osiander]], og giftede sig i løbet af sommeren med Margrete, en [[niece]] af Osianders kone, Katharina Preu. Dette nye ægteskab viser Cranmers ønske om at afvise kirkens tradition for tvungent [[cølibat]] for præster. I oktober samme år opdagede han, at William Warham<ref>[https://en.wikisource.org/wiki/Warham,_William_(DNB00) Dictionary of National Biography, 1885-1900/Warham, William - Wikisource, the free online library<!-- Botgenereret titel -->]</ref> var død, og at han selv af Henrik 8. var udnævnt til Warhams afløser som den nye ærkebiskop af Canterbury. Cranmer accepterede kun modvilligt udnævnelsen, der betød, at han kom at holde sit nye ægteskab hemmeligt i de næste 14 år<ref>[https://www.christianitytoday.com/history/issues/issue-48/thomas-cranmer-and-english-reformation-did-you-know.html Thomas Cranmer and the English Reformation: Did You Know? | Christian History | Christianity Today<!-- Botgenereret titel -->]</ref> - også fordi kong Henrik videre udnævnte ham til kongelig [[kapellan]], tilknyttet Thomas Boleyns husholdning, far til kongens [[frille]] Anne Boleyn. I december 1532 forstod Henrik, at Anne var gravid. Nu var det om at gøre at blive gift med hende, så barnet blev ægtefødt og dermed lovlig [[tronarving]]. Cranmer bekræftede senere, at parret var blevet viet i hemmelighed [[25. januar]] [[1533]].<ref name="autogeneret1" /> To måneder senere vedtog [[Parlamentet]] ''the Act in Restraint of Appeals'', udtænkt af [[Thomas Cromwell]], som dermed sikrede kongemagten retsmyndighed over kirkelige sager, og gjorde det til [[højforræderi]] at fremlægge en sag for [[pave]]n.<ref>[https://britishheritage.com/history/dissolution-monasteries-britain The dissolution of the monasteries in Britain<!-- Botgenereret titel -->]</ref>
Jura Religion Historie Død Organisationer Kriminalitet